**”Den anden side” – udkast til pressetekst:**

**Oplev Anders Matthesen tæt på i portrætfilmen ”Den anden side”.**

Anders Matthesen! Vi kender og elsker ham fra scenen, tv, teater og film. Nu kan du opleve ham på nært hold i dokumentarfilmen ”Den anden side”. Filmens instruktør Pernille Rose Grønkjær har nysgerrigt fulgt Anders Matthesen over en fireårig periode fra 2012 til 2016. Hun har været med helt tæt på – bag scenen, i garderoben, i bilen, på kontoret og i hjemmet. Samtidig har hun haft adgang til et enormt arkivmateriale af gamle privatoptagelser og klip fra komikerens tidligere shows, film og tv-programmer.

”Den anden side” giver os et godt indblik i, hvordan Matthesen arbejder med sit stof, og de mange forskellige udfordringer han skal tackle under forberedelserne til næste show. Filmen viser en dedikeret kunstner, der konstant arbejder på at forblive original og præstere noget, der er bedre end sidst. Men også en mand, som løber ind i en krise med stress og usikkerhed, der får ham til at overveje, om han skal fortsætte karrieren.

Anders Matthesen fortæller i filmen om sig selv med en stor ærlighed. Hans erfaringer og tilgang til livet er

alment interessante, og giver masser af inspiration til alle der reflekterer over tilværelsen. Også som privatperson formår Anden at underholde og gøre os klogere på samme tid.

**Fakta om filmen:**

Titel: ”Den anden side”.

Instruktion: Pernille Rose Grønkjær.

Varighed: 93 min.

Danmark, 2017.

Genre: Dokumentarfilm.